Australië kry nuwe premier – praag.co.za
Opposisiepartye lyk al sedert April in meningspeilings sterker as Abbott se regering.
Die voormalige minister van kommunikasie, Malcolm Turnbull, sal die 29ste eerste minister van Australië word na hy Abbott met 54 stemme teenoor 44 uit die kussings gelig het in ‘n mosie van wantroue.
Turnbull sal verwagting Dinsdag ingesweer word deur Australië se goewerneur-generaal Peter Cosgrove.
Julie Bishop, die minister van buitelandse sake, wat met Turnbull saamgespan het, het haar posisie as adjunk-leier van die Liberale Party behou deur 70 stemme teen 30.
Turnbull het Maandag gesê dat hy Abbott ingelig het dat hy hom sou uitdaag vir die leierskap nadat hy vertroue verloor het in sy bestuur van die ekonomie.
“Die eerste minister was nie in staat om ekonomiese leierskap aan ons land te bied nie. Hy was nie in staat om die ekonomiese vertroue te verskaf wat maatskappye nodig het nie,” het Turnbull aan verslaggewers gesê in Canberra gesê.
Skrywer praagGepubliseer op 15 September 2015 Kategorieë UncategorizedSleutelwoord Australië, Canberra, ekonomie, Malcolm Turnbull, premier, Tony Abbott
Vorige Vorige artikel: Amerikaanse senatore dreig SA oor pluimvee-invoere
Volgende Volgende artikel: Vryspraak in Namibiese hoogverraadverhoor